Author: laskovska
Last saved by: spano
Company: Úrad vlády SR

NÁVRH

UZNESENIE VLÁDY SLOVENSKEJ REPUBLIKY
č.
z ..... 2004

k návrhu opatrení na zabezpečenie plnenia úloh z uznesení Národnej rady SR č. 619/2003, 622/2003, 627/2003 a 628/2003 prijatých na 18. schôdzi Národnej rady SR

Číslo materiálu: |
Predkladateľ: | predseda vlády
Vláda
A.	berie na vedomie
A.1.	uznesenie NR SR č. 619 zo 6. novembra 2003 k schválenému zákonu o výkone práce vo verejnom záujme (tlač 345),
A.2.	uznesenie NR SR č. 622 zo 7. novembra 2003 k správe o Projekte na oddlženie       zdravotníctva a akciovej spoločnosti Veriteľ (tlač 453),
A.3.	uznesenie NR SR č. 627 z 11. novembra 2003 k správe o poľnohospodárstve    a potravinárstve v Slovenskej republike 2003 (tlač 407) s tým, že úlohy B.1 a B.2 tohto uznesenia sú premietnuté v uznesení vlády SR č. 887/2003,
A.4.	uznesenie NR SR č. 628 z 11. novembra 2003 k správe o lesnom hospodárstve v Slovenskej republike 2003 (tlač 408) s tým, že úlohy z tohto uznesenia sú premietnuté v uznesení vlády SR č. 888/2003;
B.	nesúhlasí
s plnením úloh prijatých v uznesení NR SR č. 627 z 11. novembra 2003 v bodoch B.3, B.4, B.5, B.6 a B.8:
B.1.	zabezpečiť v štátnom rozpočte na rok 2004 priame platby pre poľnohospodárov do úrovne 55 % členských krajín Európskej únie (úloha vyriešená prijatím zákona o štátnom rozpočte na rok 2004),
B.2.	predložiť legislatívny návrh na zrušenie dane z pôdy už od roku 2005,
B.3.	prehodnotiť doposiaľ schválený objem prostriedkov 400 mil. Sk ako odškodnenie poľnohospodárskych prvovýrobcov z dopadov sucha, ktorý predstavuje len 18,6 % úroveň škôd, ktorú kvantifikovalo Ministerstvo pôdohospodárstva SR,
B.4.	zrušiť viazanie rozpočtovej kapitoly Ministerstva pôdohospodárstva SR pre rok 2003 vo výške 184 mil. Sk,
B.5.	prehodnotiť rozhodnutie vlády SR v oblasti kompenzácie priamych škôd vplyvom znížených úrod a zabezpečiť v revidovanom rozhodnutí prostriedky v objeme 1,3 mld Sk;
C.	ukladá
ministrovi práce, sociálnych vecí a rodiny
C.1.	predložiť na rokovanie vlády novely zákonov, ktoré upravujú pracovnoprávne vzťahy pri výkone práce vo verejnom záujme, obsahom ktorých  budú ustanovenia zabraňujúce korupcii,
ministrovi obrany
C.2.	predložiť na rokovanie vlády návrh zákona o štátnej službe profesionálnych vojakov, ktorý obsahuje ustanovenia zabraňujúce korupcii,
ministrovi zdravotníctva
C.3.	v spolupráci s  podpredsedom vlády a ministrom financií a  prezidentom prezídia Fondu národného majetku SR predložiť na rokovanie vlády návrh na schválenie použitia majetku Fondu národného majetku SR v súlade s § 28           ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov na doplnenie zdrojov v systéme financovania zdravotníctva s vyčíslením objemu finančných prostriedkov a časovým harmonogramom ich použitia,
C.4.	garantovať, že všetky opodstatnené a odsúhlasené pohľadávky všetkých veriteľov budú umorené bez  zvyšku v zmysle príslušných súvisiacich právnych predpisov,
ministrovi pôdohospodárstva
C.5.	predložiť na rokovanie vlády informáciu o plnení uznesenia Národnej rady SR z 25. apríla 2003 č. 273 k Petícií poľnohospodárov a potravinárov Slovenska;
D.	mení
D.1.	termín úlohy C.2 uznesenia vlády SR č. 887 z 24. septembra 2003 –                  z „do 31. októbra 2004“ na „do 30. júna 2004 a 31. decembra 2004“,
D.2.	termín úlohy C.2 uznesenia vlády SR č. 888 z 24. septembra 2003 –                   z „do 31. októbra 2004“ na „do 30. júna 2004 a 31. decembra 2004“.
Vykonajú: 	minister práce, sociálnych vecí a rodiny
minister pôdohospodárstva
minister zdravotníctva
minister obrany
Na vedomie: 	predseda Národnej rady SR

Uznesenie vlády SR číslo 		strana